สวัสดีค่ะ คือน้องไปเจาะหูตรงกระดูกอ่อน แล้วมันมีอาการเจ็บเลยถอดออกแล้วปล่อยให้ตัน ตอนนี้ผ่านไปประมาณ4ชม.ค่ะ แผลเริ่มนูนนิดๆ เลยหาข้อมูล แล้วทำตามคือ ทำความสะอาดแผลแล้วทาวาสลีนและปิดแผล คืออยากจะถามว่า//ทำแบบนี้แล้วช่วยรักษามั้ยคะ//แล้วมันจะใหญ่ขึ้นมั้ย//แล้วจะรักษายังไงดีค่ะ ที่ไม่ผ่าตัดและฉีดคีลอยด์//ขอบพี่ล่วงหน้านะคะ
สวัสดีค่ะ จากที่เล่ามา หากเพิ่งมีแผล ไม่ใช่อยู่ในระยะแผลหายสนิท จะยังไม่สามารถระบุได้นะคะ ว่าจะเกิดคีลอยด์หรือไม่ @อาการที่เล่าอาจเป็นลักษณะแผลอักเสบได้ค่ะ ซึ่งอาจต้องไปพบแพทย์หากทำแผลเองแล้วแผลบวมนูนมากขึ้นเรื่อยๆค่ะ @ส่วนรอยแผลเป็นนูน สามารถเกิดได้จาก 2 สาเหตุหลักคือ รอยแผลเป็นนูนหนาธรรมดา (hypertrophic scar) จะเป็นแผลเป็นนูนที่เกิดจากการซ่อมแซมของชั้นผิวหนัง ซึ่งรอยแผลเป็นนูนชนิดนี้ มักจะนูนขึ้นเล็กน้อย สีแดงและไม่เกินขอบแผลมากนัก สามารถค่อยๆยุบแบนราบลงเองได้เมื่อเวลาผ่านไปเป็นเดือนหรือเป็นปี และ รอยแผลเป็นคีลอยด์ (keloid) ซึ่งเกิดจากร่างกายมีการซ่อมแซมของชั้นผิวหนังที่มากผิดปกติ ซึ่งแผลเป็นคีลอยด์มีจุดสังเกตง่ายๆคือ แผลเป็นที่นูนออกมาจากขอบแผลเดิมค่อนข้างมาก ซึ่งแนวโน้มแผลนูนนี้จะไม่ยุบลงเองเมื่อระยะเวลาผ่านไป @การรักษารอยแผลเป็นนูนหนาธรรมดา อาจให้ร่างกายค่อยๆซ่อมแซมตนเองตามธรรมชาติ, ใช้ยาที่ช่วยรักษาแผลเป็นทั่วไป หรือพบแพทย์ผิวหนังเพื่อแนะนำการรักษาวิธีอื่นเพิ่มเติม ส่วนกรณีแผลคีลอยด์นั้น การรักษาอาจต้องใช้หลายวิธีร่วมกัน เช่น การฉีดยาสเตียรอยด์ที่รอยแผลเป็นโดยตรง การเลเซอร์ การฉายแสง เป็นต้น ซึ่งแนะนำให้เข้าพบแพทย์ผิวหนังโดยตรงเช่นกันค่ะ